شەفەق
نیوز/ وە فەرمان مەسرور بارزانی سەرۆک حکومەت هەرێم کوردستان، بڕیار خانەنشینکردن  2 ھەزار و 61 ئه‌فسه‌ر و پله‌دار فەرماندەیی هیزەیل
80ی سه‌ر وە وەزارەت  کاروبار پێشمه‌رگه کریا‌.
فه‌رمانگه‌ی
میدیا و زانیاری حکومەت هەرێم كوردستان، بڵاوی کردیە: "وەخاتر هیناندەی دادپەروەری
لە رێکخستن رزەیل هیزەیل پێشمەرگەی کوردستان پەیوەست وە بابەت بەرزکردن پلەی سەربازی
و خانەنشین کردن هیزەیل پێشمەرگەی کوردستان، ولە چوارچیوەی جیوەجیکردن  یاسای چاکسازی کابینەی نوهەم حکومەت هەرێم کوردستان،
وە فه‌رمان مه‌سرور بارزانی، سه‌رۆك ئەنجومەن وەزیرەیل بڕیار دریا وە خانەنشینکردن
2 ھەزار و 61 ئه‌فسه‌ر و پله‌دار فەرماندەیی هیزەیل 80ی سه‌روە وەزارەت کاروبار پێشمه‌رگه‌".
باس
 ئەوەیش کەێد: "حکومەت ھەرێم کوردستان
ستایش رۆڵ پێشمەرگە قارەمانەیل کەێد و خەبات و مەینەتی بوینیان بەرز نرخیەێد، هەرلیوا
کار کەێد ئەرا رێکخستنەوەی تەواو هیزەیل لە چوارچیوەی هیزیگ تۆکمە و رێکخراو وەخاتر
مقەیەتیکردن سەقامگیری و ئاسایش هەرێم کوردستان و وەرگری کردن لەو دەسکەفتەیلە ک وە
خوین ھەزاران شەھید وەدەس هاتیە".
